Penis

Penis (iz lat.) je primarni spolni organ koji mužjaci koriste za oplodnju ženki (ili hermafrodita) tokom kopulacije. Takvi organi se javljaju kod mnogih životinja, i kičmenjaka i beskičmenjaka, ali mužjaci ne nose penis kod svake životinjske vrste. Nadalje, penis nije nužno homologan. Smješten je iznad testisa i ispod simfize.

Izraz penis se odnosi na mnoge intromitentne organe, ali ne na sve. Kao primjer, intromitentni organ većine glavonožaca je hektokotil, specijalizirana ruka, a mužjaci pauka koriste svoje pedipalpe. Čak i unutar kičmenjaka, postoje morfološke varijante sa specifičnom terminologijom, kao što su hemipeni.

Kod većine vrsta životinja u kojima postoji organ koji bi se mogao opisati kao penis, on nema nikakvu drugu funkciju osim uvoda, ili barem prenošenja sperme do ženke, ali kod placentalnih sisara penis nosi distalni dio mokraćne cijevi, koja izlučuje i urin tokom mokrenja i spermu tokom snošaja.

 Anatomija penisa 
Kroz penis putem mokraćne cijevi iz mokraćnog mjehura izlazi mokraća. U penisu se nalazi završni dio sjemenovodnih puteva kojima spermiji tokom spolnog odnosa stižu u vaginu. Penis se sastoji od tijela penisa lat.corpus penis i glavića lat.glans penis.Tijelo penisa je građeno od dva kavernozna i spužvastog tkiva. Ove dvije vrste tkiva čine erektilno tijelo penisa.

 mjehur
 zdjelična kost
 penis
 corpus cavernosum (spužvasto tkivo)
 penis glans (glavić)
 prepucij
 uretra (mokraćna cijev)
 debelo crijevo
 rektum
 sjemene vrećice
 sjemenovod
 prostata
 Cowperova žlijezda
 anus
 sjemenovod
 pasjemenik
 sjemenik
 mošnja

 Razvoj 
Spolni organi se formiraju krajem šesnaeste sedmice trudnoće i tada postaju vidljivi i putem ultrazvučnog pregleda. Kod male djece je nerazvijen i s vremenom se povećava, a uobličava tokom puberteta.

 Veličina 
Prosječna veličina penisa odraslog muškarca u mirovanju je 6 do 10 cm, ali maksimalna rastezljivost je različita kod muškaraca različitih rasa. Tako npr. za bijelu rasu prosječna veličina penisa u erekciji iznosi 9 do 19 cm, odnosno prosječna rastezljivost je 14,5 cm, promjer 4 cm, a opseg na korijenu penisa 12 cm. Kod muškaraca crne rase ligament koji podržava penis (u visini stidne kosti) labaviji je nego kod bijele rase, pa je položaj penisa tokom erekcije vodoravniji. Kod muškaraca bijele rase taj je ligament čvršći pa je penis pod oštrim kutom u odnosu na trbuh, što neznatno skraćuje njegovu dužinu. Izuzetno, kod nekih muškaraca penis u erekciji može dosegnuti i 25 – 27 cm, tada je riječ o makrofaliji, a u literaturi je zabilježena i veličina od 35 cm, ali bez objašnjenja da li se radi o patološkoj pojavi.

 Seksualna funkcija 
Prilikom seksualnog uzbuđenja krvni sudovi penisa ispune se krvlju što dovodi do erekcije, odnosno ukrućenosti spolnog organa što omogućava penetraciju.

Muškarci za vrijeme spolnog uzbuđenja uz dva usklađena neovisna refleksa ostvaruju pražnjenje (emisiju) i potom brizganje sjemena (ejakulaciju), a mišićna stezanja u penisu redovno prati orgazam.

Hirurško, zračenjem ili hormonima odstranjivanje spolnih žlijezda (testisa) naziva se kastracija, a potpuno uklanjanje penisa naziva se penektomija, a podvezivanje sjemenovoda vazektomija.

 Oboljenja 
 Hipospadija
 Fimoza i Parafimoza

 Također pogledajte 
 Testisi

 Reference 

 Vanjski linkovi 

 The Icelandic Phallological Museum Islandski falološki muzej, sadrži zbirku od preko 150 penisa kopnenih i morskih životinja koje obitavaju na Islandu
 Statistički podaci o dimenzijama penisa  Kinseyevog instituta
 Bibliografija  Kinseyevog instituta

Kategorija:Muški reproduktivni sistem
Kategorija:Mokraćni sistem